OpenLLM-France/wikimedia huggingface dataset:
# Film adaptazio

Film adaptazioa edo gidoi moldatua literatura lan bat beste formato batera eramatea da. Horrek lengoaia literarioaren aldaketa dakar eta, askotan ere, argumentuaren beraren aldaketa. Horrela sortutako ekoizpena arte-lan berria bezala onartu behar da. Liburu baten zinemarako adaptazioa iada ez da liburu bat, filma baizik eta erabilitako errekurtsoak ez dira berdinak. Normala da baita ere istoriaren mezuak aldatzea. Filmean, bestetik, emozioak sortzen dituzten elementu berriak daude: argiak, enkuadreak, musika, itzalak, soinuak... Hori guztia liburuan figura erretorikoen bidez transmititu behar dira.

## Zailtasunak

Liburu bat lengoaia zinematografikora eramatea ez da lan erraza, batez ere ikusleak jatorrizko lana ezagutzen baitu: zaila da aurretik sortutako usteak mantentzea. Liburu bat irakurtzen dugunean gure irudimenak elementu asko sortzen eta moldatzen ditu, guztia gure estetikaren arabera moldatuta. Adaptazio on bat, bestetik, jatorrizko liburua hitzez-hitz ez du zergatik jarraitu behar; filmak eta liburuak jatorri amankomunak izango dituzte baina lan independenteak dira.

## Sariak

Munduko zinema sari ezagunenetan Film Adaptazio onenari eskainitako sariak ematen dira: Oscar Sariak, Goya Sariak, César Sariak...

## Munduko onenen sailkapenak

Askotan horrelako bildumak egin dira moldaketa onenak azaltzeko. Hemen bi:
* Bill Gibron, PopMatters aldizkarian: :
* The Lord of the Rings (film saila)
* Trainspotting
* Schindler's List
* SensCritique aldizkariaren Top 50: :
* Planet of the Apes
* Dangerous Liaisons
* The Lord of the Rings: The Fellowship of the Ring

## Euskal liburuen film adaptazioak

Euskal zineman euskal literatura iturri bat izan da gidoiak sortzeko garaian:
* Hamaseigarrenean, aidanez 1985. urtean Anjel Lertxundik eginiko film ertaina da.
* Ramon Saizarbitoriaren Ehun metro eleberrian oinarrituta 1985 urtean Alfonso Ungríak izen bereko zuzendu zuen.
* Arantxa Urretabizkaiaren Zergatik panpox eleberrian oinarrituta 1985. urtean Xabier Elorriagak film ertaina egin zuen.
* Montxo Armendariz orbaibartar zuzendariak 2005ean, Bernardo Atxagaren Obabakoak liburua zinemara eraman zuen, Obaba filmarekin.
* Dolores Redondoren El guardián invisible (euskaraz Zaindari ikusezina) 2017ko Fernando González Molina espainiar zinema zuzendariak zuzendutako thriller filma.

## Erreferentziak

* ↑ Bill Gibron, The 10 Best Book to Film Adaptations i Modern Cinema, PopMatters, 25 juin 2013 .
* ↑ Top 50 des adaptations de livres au cinéma - SensCritique

## Kanpo estekak

* Mª Victoria Sotomayor, Literatura, sociedad, educación: las adaptaciones literarias, Revista de Educación, 2005ko ale berezia, 217-238.or.
* Datuak: Q1257444
# Garrote

    Artikulu hau jendea exekutatzeko gailuari buruzkoa da; beste esanahietarako, ikus «Astamakila».
Garrotea (katalanez eta gaztelaniaz Garrote vil) heriotza zigorra gauzatzeko gailu bat da.

## Historia

1820-1978 artean Espainian ofizialki legeztatua egon zen, bai eta Kuba, Puerto Rico eta Filipinetan espainiar koloniak izan ziren garaian. Dena den, jada aurrez Antzinako Erroman nahiz gerora Erdi Arotik aurrera Iberiar penintsulan jada erabilitako sistema da.
1974ko martxoaren 2an, Bartzelonako Model espetxean, Salvador Puig kataluniar preso anarkista Espainian garroteaz hildako azken pertsona izan zen.

## Funtzionamendua

Garrotearen funtzinamendua honetan datza: burdinezko lepoko bat du, girgilu moduko bat,kirten batean amaitzen den torloju bat duena, borreroak kirten hori mugiarazten duen aldiro, burdinezko lepoa estutuz doa, zigortuari lepoa apurtu arte. Teorian, zigortuaren heriotza bizkarrezurreko atlas gaineko axis ornoaren apofisi odontoideen luxazioaren ondorioz dator, horrek garunaren koma egoera eta heriotza eragin behar luke, baina praktikan heriotza asko laringeko kalteen ondoriozko itoketarengatik datoz.
Heriotza zigor sistema horren eraginkortasuna batez ere borreroaren esku-besoen indar fisikoa eta zigortuaren lepoaren neurria eta erresistentziaren araberakoa da. Borreroa indar fisiko makaleko bada edo zigortuak lepo sendoa badu, zenbait kasutan zigorra gehiegi luzatu da eta tortura izatera ere iritsi da.

## Kanpo estekak

* Datuak: Q840649
* Multimedia: Garrote / Q840649
# Garrotea

    Artikulu hau margolanari buruzkoa da; beste esanahietarako, ikus «Garrote».
Garrotea, (katalanez: Garrot vil) Ramon Casas margolari katalanaren lan ospetsua da. 1894an egina, Madrilgo Sofia Erregina Museoan ikus daiteke. Bertan, 1893an publikoki egin zen preso baten garrote bidezko hilaraztea, Aniceto Peinadorrena alegia, jasotzen da, kronika historikoaren moduan.

## Historia

Lan hau margolari katalanak Arte Ederren Espainiako Erakusketan aurkeztu zuen, 1895an. Erakusketa horretan hirugarren domina eskuratu zuen eta, arauen arabera, estatuak erosi zuen. Hasiera batean Arte Modernoaren Museoan kokatu zen. Handik, 1971an, Pradoko Museora eraman zuten eta, azkenik, 1995ko Erret Dekretuaren arabera Sofia Erregina Museora.
Gaia historikoa da. 1892an Aniceto Peinador, hemeretzi urteko gaztea, garrote sistemaren bidez, publikoa hilarazia izan zen. Peinador enkuadernatzaile eta poesiazalea zen; beste lagun batekin ezagun bati lapurtu nahi izan zioten eta horretarako, 1890eko azaroaren 9, atari batean sartu zuten. Borrokoan Peinadorrek nahi gabe bere laguna eta biktima, Ramon Roig, sastakatu zituen. Peinadorri heriotza zigor ezarri zioten eta hori da margolanean ikusten dena. Garrotea Bartzelonako Reina Amalia espetxearen ondoan kokatu zuten, gaur egungo Folch i Torres plazan, eta han 1892ko uztailaren 12an hil zuten hiltzaile gaztea. Hilarazteak erreperkutsio handia izan zuen zeren eta hamasei urtetan garrotea ez zen erabili Bartzelonan eta urte hartan bi pertsona hilabete gutxi batzuen aldean hil egin zituzten.
Casasek zuzeneko apunteak hartu zituen. Une hartan 24 urte zituen eta auzitegi medikuaren laguna zen. Azken hilarazi publikoa 1897an egin zen; handik aurrera heriotza zigorra intimitaten aplikatu zen.

## Azterketa

Azkeneko urtetan margolariak batez ere erretratuak eta emkumeak margotu bazituen ere, lan honekin jendetzaren irudietara itzuli zen. Margolan honetan gertaera zehaztasun handiaz erreproduzitu zuen, benetako kronika eginez. Lan honetan ez dago salaketa egiteko inongo asmorik, gertaerak haien gogortasun guztiaz ondo jasotzeko asmoa baizik, ia argazki bat izango balitz bezala. Adibidez, kondenatuari, borrero eta apaizen artean, ez zaio bereziki ikusten eta erdian dagoen zuhaitza hortxe mantendu zuen nahiz eta eszena ondo ikusteko oztopo bat izan; dena dela, zuhaitz horrek erreferentzia espaziala ondo markatzen du, bestetik. Azken buruan, margolariaren asmoa gu gertaeren testigu izatea da.

## Erreferentziak

* ↑ http://ccaa.elpais.com/ccaa/2012/08/03/catalunya/1344016289_451123.html

## Kanpo estekak

(Gaztelaniaz)ː Sofia Erregina Museoaren webguneko fitxa.
* Datuak: Q5811810
* Multimedia: Garrote vil by Ramon Casas / Q5811810
# Garrotikoak

Garrotikoak Iruñean aurkitu daitezken hostore eta txokolate gozoki tradizionalak dira. 1969az geroztik prestatzen hasi ziren, Pablo Sarundiren eta haren emazte Beatrizen eskutik, Estafeta kaleko 22. zenbakian.

## Historia

XX. mendearen hasieran, Estafeta 22ko lokala Esteban Osacarren arotzeria zen. 1930eko hamarkadan, José Larreak lokala erosi zuen txokolatea eta argizaria bertan fabrikatzeko. Handik denbora batera, Regina González Vicentek lokala erosi zuen janari dendarako. 1969an, Pablo Sarandi eta Beatriz senar-emazteek gozokiak ekoiztea erabaki zuten, gozogintza sailak lortutako arrakasta ikusirik.
1991n, hogeita bi urtez etenik gabe lan eginda eta ondorengorik ez zutenez, negozioa beste pertsonen esku uztea erabaki zuten, eta Lourdes eta Asun Gómez Tellechea ahizpei eman zizkieten errezeta guztiak.

## Ezaugarriak

Jatorrizko errezetari jarraituz, garrotikoak hostorez eta txokolatez egiten dira. Hostore baten gainean txokolatea zabaltzen da pastel-mahuka batekin, eta, horrela, biribilki batzuk prestatzen dira gero zatika mozteko. Normalean egunean 2.400 garrotiko inguru egiten dira.

## Erreferentziak

* ↑ Redacción. (2016ko urtarrilak 28). 48 horas en Pamplona: lo que no te puedes perder. Madrid.
* ↑ Araluce, G.. (29 de julio de 2011). Los "garroticos" más famosos de Pamplona tendrán una nueva tienda. Pamplona.
* ↑ ¡Al rico chocolate! Aquellas pastelerías, confiterías y chocolaterías (1900-2000). Pamplona 18 de abril de 2019.
* ↑ Foodies Alert!! The Perfect Chocolate. .
* ↑ Portillo, María Puy; Rakosnik, Mónica. (4 de mayo de 2016). «El tesón de una gran familia» Estafeta: 12-17..
* ↑ Lara Villanueva. (11 de marzo de 2020). Pamplona huele a 'garroticos'. .
* ↑ Munárriz, Myriam. (25 de marzo de 2020). A garroticos contra la epidemia. Pamplona.
* ↑ Cómo se elaboran los garroticos. Pamplona 23 de septiembre de 2015.
* ↑ Los “garroticos” de Pamplona, únicos en el mundo entero. Bilbao - Pamplona 9 de mayo de 2013.

## Kanpo estekak

* Datuak: Q98304693
* Multimedia: Garroticos, Pastelería Beatriz (Iruña-Pamplona) / Q98304693
# Garrotxa

Garrotxa (katalanez: La Garrotxa) Kataluniako ipar-ekialdean dagoen eskualde mugakidea da, Gironako probintzian kokatutakoa, Ipar Kataluniako mugan.
51.786 biztanle zituen 2005ean, eta 2010ean 55.439, 21 udalerritan banatuta. 735.39 km²-ko azalera dauka. Olot da hiriburua eta udalerririk populatuena.

## Geografia
### Mugakideak

Iparraldean Vallespir (Ipar Katalunia), hegoaldean Selva, ekialdean Alt Empordà, Pla de l'Estany eta Gironès eta mendebaldean Ripollès eta Osona eskualdeak mugakide ditu.

### Inguru naturala

Ekialdeko Piriniotan kokatuta dago eskualde menditsu hau. Halaber, ezaguna da Garrotxako Sumendi-Lurraldearen Parke Naturalaren barruan dauden sumendiak direla eta.

## Udalerri nagusiak

* Olot (hiriburua): 31.271 biztanle.
* Sant Joan les Fonts: 2.631.
* La Vall d'en Bas: 2.616.
* Besalú: 2.211.

## Herritar ezagunak

* Antonio Soler (Olot, 1729-1783), musikagile eta musikaria.
* Guerau de Liost (Olot, 1878-1933), politikari eta poeta.
* Albert Dou (Olot, 1915–2009), matematikaria.

## Erreferentziak

* ↑ Euskaltzaindiaren 151. araua: Espainia-Frantzietako eskualdeen izenak.

## Ikus, gainera

* Kataluniako eskualdeak

## Kanpo estekak

* Garrotxa eskualdeko kontseiluaren webgune ofiziala
* Datuak: Q10932
* Multimedia: Garrotxa / Q10932
# Garrotxako Sumendi-Lurraldearen Parke Naturala

Garrotxako Sumendi-Lurraldearen Parke Naturala (katalanez Parc Natural de la Zona Volcànica de la Garrotxa) Kataluniako Garrotxa eskualdean dagoen parke natural bat da.
Iberiar penintsulako sumendi eremu garrantzitsuenetako bat da. Denera berrogeiren bat sumendi kono ditu, hauek 100.000-700.000 urte dituztelarik, gainera bertan 10 krater, ongi kontserbatutako 23 kono eta basalto labaz osatutako 20 kolada ere badaude. Orografia, eguzki eta klimak bertako landaredi ugaritasunaren eragina izan dute, edertasun handiko karraskila, harizti eta pagadi ugari daudelarik.
Klima oso hezea du, sarritan klima atlantikoan ohikoak den landaredia duelarik. Bertan ugariena den zuhaitza artederra da. Denera 150 km²-ko azalera du, barnean 11 udalerri eta 28 erreserba natura ditu, naturaren kontserbazioa eta garapen ekonomiko jasangarria uztartu nahi dira, aurre egin behar dien bere arazo larrienak meatzeak, hiri hazkundea eta kontrolik gabeko hondakinak direlarik.
Parke natural honen barnean honako udalerri hauek daude: Castellfollit de la Roca, Mieres, Montagut i Oix, Olot, Les Planes d'Hostoles, Les Preses, Sant Aniol de Finestres, Sant Feliu de Pallerols, Sant Joan les Fonts, Santa Pau eta La Vall de Bianya.

## Iruditegia

* Croscat sumendia.

## Kanpo estekak

* Garrotxako Sumendi-Lurraldearen Parke Naturala (Katalanez) (Gaztelaniaz) (Ingelesez) (Frantsesez)
* Datuak: Q1971559
* Multimedia: Zona Volcànica de la Garrotxa Natural Park / Q1971559
# Garrotxako gazta

Garrotxako gazta katalanez formage Garrotxa o de pell florida. Kataluniako Pirinioetako Ahuntz gazta tradizionala da, ia desagertua izan zena eta berreskuratu dena. Normalean, 4 eta 8 astez koba zuloetan ontzen dena eta beraz lizuna duena. Azal gris eta urdin kolorekoa, eta gazta txikiak izaten dira normalean 750 g ingurukoak. Fruta eta fruitu lehorrekin bere horretan jaten da, ogi txigortuarekin eta kopa bat ardorekin.

## Kanpo estekak

* Datuak: Q5524082
* Multimedia: Garrotxa cheese / Q5524082
# Garrowhill

Garrowhill, Eskoziako gaeleraz: An Cnoc Garbh eta eskozieraz: Garraehill edota Garrahull, Eskoziako Glasgow hiriko auzo bat da. Erdigunetik 11 kilometro ekialdera dago.

## Kanpo estekak

* Datuak: Q5524085
* Multimedia: Garrowhill / Q5524085
# Garruchos

Garruchos Brasilgo udalerri bat da, Rio Grande do Sul estatuan kokatua. 2.688 biztanle ditu 803,736 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1754446
* Multimedia: Garruchos / Q1754446
# Garrovillas de Alconétar

Garrovillas de Alconétar (extremadureraz Garrovillas d'Alconeta) Cáceresko probintziako udalerria da. Cácerestik 38 kilometrora dago. 2008ko erroldaren arabera 2.306 biztanle zituen 207 km²-ko azaleran.

## Ikus, gainera

* Cáceresko udalerrien zerrenda

## Kanpo estekak

* (Gaztelaniaz) Garrovillas de Alconétarko Udalaren webgunea
* Datuak: Q904768
* Multimedia: Garrovillas de Alconétar / Q904768
# Garrucha

Garrucha Almeríako udalerria da. 2006an 8.000 biztanle zituen.
Garrucha Almeriako kostaldearen iparraldean dago, Andaluzia erkidegoan (Espainia). 8.900 biztanle dauzka eta 8 kilometro koadroko azalera.
Bere biztanle dentsitatea 1.113 biz/km² da (2.009an). Koordenatuak 37º11´I eta 1º49´M

## Historia

Levanteko meatzeetako portua izan zuen. XIX. mendean zehar, hamar herrialdetako kontsulorde izan ziren bertan bere une gorenean. Han zilarra, burdina eta beruna itsasontziratzen zituzten.
XX. mende hasieran Garruchak jarduera-ekonomiko zein giza-giro handia zituen. Kasinoek, dantza-lekuek eta tenis klub batek ematen zioten itxura hori. Inguruko hiriekiko oso ezberdina zen eta, Donostia bezalako hiri haiek gogorarazten zituen, non udak glamourez betetzen ziren kaleak. Honen ondorioz “la pequeña San Sebastián” deitzen zuten.
Betidanik izan da marinelen herria eta bisitariari lana eta itsasoa eskaintzen dizkio. Arrantza-portu oso aktiboa eta kirol kaia dauzka, azken honek urtero atrakalekuak gehitzen dituena, eta baita merkataritza portua ere, non itsasontziratzen duten Sorbaseko igeltsua. Beste aldetik, bisitariei hainbat zerbitzu eta gastronomia fina eskaintzen dizkie, mende hasieran turismoa berpiztu zutenak.
Almeria ondoren, Probintziako bigarren arrantza-portua da. Arrantzari esker (eskuz, tretzaz eta bilaketaz) turismoa erakartzen du zeren eta ganba gorriaz gain oso hotel azpiegitura zabala sortu den.
Garruchako nabarmenena, zalantzarik gabe, bere malekoia da, itsasoko edertasuna Almeriako beste probintziako herrialde batzuek baino hobeto aprobetxatzen duena: ibilaldiak egiteko, inolako eraikuntzarik ez duen kilometro eta erdiko pasealekua du.

## Mugakideak

Iparraldean Vera, hegoaldean Mojacar eta ekialdean Mediterraneo itsasoa mugakide ditu herri honek.

## Gastronomia

Garrucha "arrainaren gunea" da. Bere ganba gorriak eta harri-arrainak jateko benetan gozo-gozoak dira: Gallopedro, gallineta, pargoa, mero zuria… normalean ardo zuriz eta oliba-olio birjinaz prestatzen direnak. Marinel jakiak, itsas zapoz eginda, ezpata-arrainak almendra, baratxuri eta ogi frijituarekin, itsasoko tradizioa erakusten dute. Bertako egun euritsuak, nahiz eta urriak izan, oso aproposak dira mamiak prestatzeko, nahiz irinezkoak naiz ogizkoak. Beste jaki batzuk dira: Garrucha arroza, fideo kazola, “a banda” arroza eta abar

## Ondasun nabarmenak

* Udaletxea antzinako gatz gordetegian dagoena
* San Joaquin eliza
* Carmen baseliza
* Arrain lonja
* Aingura enparantza
* Jesús Nazaretarraren gaztelua

## Demografia

Bilakaera demografikoa :
| Urtea | 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| Biztanleak | 4.867 | 5.001 | 5.156 | 5.292 | 5.465 | 5.828 | 6.123 | 6.525 | 7.037 | 8.000 |

## Ikus, gainera

* Almeriako udalerrien zerrenda

## Kanpo estekak

* (Gaztelaniaz) Garrucha - Garruchako Udalaren webgune ofiziala
* (Gaztelaniaz) Garrucha - Almeríako Probintzia Aldundiaren webgunea
* Datuak: Q1407478
* Multimedia: Garrucha / Q1407478
# Garikoitz Bravo

Garikoitz Bravo Oiarbide (Lazkao, 1989ko uztailaren 31 - ) euskal txirrindulari ohia da, profesionala 2010etik 2021era

## Palmaresa

2008
* Andra Mari Sari Nagusia
* Bizkaiko Birako etapa 1
* 2. Pentekostes Sarian
* 2. Leintz Bailarari Itzulian
* 3. Jose Mari Anza Memorialan
* 3. San Pedro Sarian
* 3. Gervais Memorialan
2009
* Euskal Herriko erlojupeko txapelketa (23 urtez azpikoan)
* Altzoko Igoera
* Andra Mari Sari Nagusia
* 2. Gervais Memorialan (Gipuzkoako erlojupeko txapelketa)
* 2. Gorlako Igoeran
* 2. Espainiako erlojupeko txirrindularitza txapelketan (23 urtez azpikoan)
* 3. Insalus Sarian
* 3. Laukizko Udala Sarian
2011
* Etorkizuneko Tourreko Mendiko sailkapena
2013
* 10. Pekingo Tourrean
2014
* 8. Alenteixoko Itzulian
2015
* Gaztela eta Leongo Itzuliko Mendiko sailkapena
* 5. Asturiasko Itzulian
* 8. Tour du Gévaudan Languedoc-Roussillonen
* 8. Ordiziako Klasikan
2016
* 4. Asturiasko Itzulian
* 4. Madrileko Itzulian
* 8. Gaztela eta Leongo Itzulian
* 8. Ordiziako Klasikan
2017
* 5. Madrileko Itzulian
* 8. Udaberriko Klasikan
* 9. Alenteixoko Itzulian
2018
* 5. Aragoiko Itzulian
* 7. Plumelec-Morbihango Sari Nagusian
2019
* 6. Madrileko Itzulian
* 8. Ordiziako Klasikan
* 9. Joaquim Agostinho Garaikurran
* 9. Classic Sud-Ardèchen
2021
* 10. Turkiako Itzulian

## Sailkapen orokorra Itzuli Handietan

| Itzuli Handia | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 |
| Italiako Giroa | — | — | — | — | — | — | — | — | — | — | — | — |
| Frantziako Tourra | — | — | — | — | — | — | — | — | — | — | — | — |
| Espainiako Vuelta | — | — | — | — | — | — | — | — | 116. | — | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Taldeak

* Caja Rural (2010-2012)
* Euskaltel Euskadi (2013)
* Efapel-Glassdrive (2014)
* Euskadi Basque Country-Murias (2015-2019)
* Euskaltel-Euskadi (2019-2021)

## Erreferentziak

* ↑ www.sitiodeciclismo.net: Garikoitz Bravo

## Kanpo estekak

* Garikoitz Bravo - ProCyclingStats
* Datuak: Q3098381
* Multimedia: Garikoitz Bravo / Q3098381
# Garikoitz Basauri

Garikoitz Basauri Amezua (Elorrio, Bizkaia, 1974ko abuztuaren 3a - ) euskal herritar futbolari ohia da. Atezain lanetan aritzen zen.

## Taldeak

2015ko maiatzak 24an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Iurretako | PR | 1996/97 | - | - | - | - | - | - | - | - | - | - | - | - |
| Iurretako | Denera | Denera | - | - | - | - | - | - | - | - | - | - | - | - |
| Lemoa | 2.B | 1997/98 | 16 | 0 | 2 | 0 | - | - | - | - | - | - | 18 | 0 |
| Lemoa | Denera | Denera | 16 | 0 | 2 | 0 | - | - | - | - | - | - | 18 | 0 |
| Vila-real B | 2.R | 1998/99 | - | - | - | - | - | - | - | - | - | - | - | - |
| Vila-real B | Denera | Denera | - | - | - | - | - | - | - | - | - | - | - | - |
| Vila-real | 1. | 1998/99 | 0 | 0 | 1 | 0 | - | - | - | - | - | - | 1 | 0 |
| Vila-real | Denera | Denera | 0 | 0 | 1 | 0 | - | - | - | - | - | - | 1 | 0 |
| Sabadell | 2.B | 1999/00 | 29 | 0 | - | - | - | - | - | - | - | - | 29 | 0 |
| Sabadell | Denera | Denera | 29 | 0 | - | - | - | - | - | - | - | - | 29 | 0 |
| Melilla | 2.B | 2000/01 | 37 | 0 | - | - | - | - | - | - | - | - | 37 | 0 |
| Melilla | Denera | Denera | 37 | 0 | - | - | - | - | - | - | - | - | 37 | 0 |
| Eibar | 2. | 2001/02 | 0 | 0 | 0 | 0 | - | - | - | - | - | - | 0 | 0 |
| Eibar | Denera | Denera | 0 | 0 | 0 | 0 | - | - | - | - | - | - | 0 | 0 |
| Amurrio | 2.B | 2001/02 | 17 | 0 | - | - | - | - | - | - | - | - | 17 | 0 |
| Amurrio | Denera | Denera | 17 | 0 | - | - | - | - | - | - | - | - | 17 | 0 |
| Eibar | 2. | 2002/03 | 5 | 0 | 0 | 0 | - | - | - | - | - | - | 5 | 0 |
| Eibar | 2. | 2003/04 | 18 | 0 | 4 | 0 | - | - | - | - | - | - | 22 | 0 |
| Eibar | Denera | Denera | 23 | 0 | 4 | 0 | - | - | - | - | - | - | 27 | 0 |
| Linares | 2.B | 2004/05 | 24 | 0 | - | - | - | - | - | - | - | - | 24 | 0 |
| Linares | Denera | Denera | 24 | 0 | - | - | - | - | - | - | - | - | 24 | 0 |
| Ceuta | 2.B | 2005/06 | 32 | 0 | 1 | 0 | - | - | - | - | - | - | 33 | 0 |
| Ceuta | 2.B | 2006/07 | 20 | 0 | - | - | - | - | - | - | - | - | 20 | 0 |
| Ceuta | Denera | Denera | 52 | 0 | 1 | 0 | - | - | - | - | - | - | 53 | 0 |
| Barakaldo | 2.B | 2007/08 | 22 | 0 | 2 | 0 | - | - | - | - | - | - | 24 | 0 |
| Barakaldo | 2.B | 2008/09 | 12 | 0 | 0 | 0 | - | - | - | - | - | - | 12 | 0 |
| Barakaldo | Denera | Denera | 34 | 0 | 2 | 0 | - | - | - | - | - | - | 36 | 0 |
| Cultural Durango | 3. | 2009/10 | - | - | - | - | - | - | - | - | - | - | - | - |
| Cultural Durango | 3. | 2010/11 | - | - | - | - | - | - | - | - | - | - | - | - |
| Cultural Durango | 3. | 2011/12 | - | - | - | - | - | - | - | - | - | - | - | - |
| Cultural Durango | 3. | 2012/13 | - | - | - | - | - | - | - | - | - | - | - | - |
| Cultural Durango | Denera | Denera | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 232 | 0 | 10 | 0 | - | - | - | - | - | - | 242 | 0 |

## Kanpo estekak

* Datuak: Q11923797
# Garikoitz Zabaleta

Garikoitz Zabaleta Larrañaga (Donostia, 1984ko azaroaren 29a), Euskal Herriko txirrindulari ohia da.

## Palmaresa

2007
* 3. San Juan Sari Nagusian
2008
* Altsasuko Saria
* 3. Laudio Sarian
* 3. Pentekostes Sarian
# Garikoitz Santisteban

Garikoitz Santisteban Ortiz (Bilbo, 1973ko abenduaren 31) txirrindulari bizkaitar ohia da.
Afizionatu mailan, Ripolin Bondex taldean izan zen Iñaki Barrenetxea, Óscar Freire eta David Secorekin. Gero, Portugalgo Paredes Rotas dos Movéis taldearekin pasa zen profesionaletara, 2000 eta 2001eko denboraldietan.

## Palmaresa

1998
* 5. Xanisteban Sarian
1999
* 2. Bizkaiko Biran
* 3. San Juan Sarian
* 5. Leioako Udala Sarian
2001
* 3. Terras de Santa María Feira Voltako etapa batean
# Garikota

Garikota (Silene vulgaris) Caryophyllaceae familiako basa landarea da, Europan jatorria duena. Jateko ona, Espainiako Mantxa eskualdean colleja du izena eta gazpatxo edo opilak egiteko erabiltzen dute.
Loreak jolaserako erabiliak izan dira. Puxika itxurako korolak zapaltzerakoan eztanda egiten baitute. Horretaz gain, leku batzuetan kaskabilo ere deitu diete, barruan haziak denbora luzez gorde eta soinua egiten baitute astintzerakoan.

## Erreferentziak

* ↑ Gazpacho viudo
* ↑ Fundazioa, Cristina Enea. Uliako loreak ezagutzeko erakusketa - Cristina Enea Fundazioa. (Noiz kontsultatua: 2017-04-02).

## Kanpo estekak

* Datuak: Q511103
* Multimedia: Silene vulgaris / Q511103
* Espezieak: Silene vulgaris
# Francesc Cabeza

Francesc Cabeza Campillo (Sabadell, 1981eko uztailaren 27a -) kataluniar saskibaloi jokalari ohia da. Hegaleko ibili zen Bilbao Basket taldean.

## Ibilbidea

* FC Barcelonaren harrobia
* Cáceres Club Baloncesto (2004-2005)
* Bilbao Basket (2005-2007)
* Imaje Sabadell Gapsa (2006-2008)
* Sant Josep Girona (2008-2009)
* Club Esportiu Sant Nicolau (2009-2013)
* Datuak: Q29471705
# Francesc Homs

Francesc Homs i Molist (Vic, Osona, Katalunia, 1969ko irailaren 5a) abokatua eta politikaria da. CiUko kidea. Bartzelonako Unibertsitate Autonomoan Zuzenbidean lizentziatua. Diputatu izan da Kataluniako Parlamentuan (2003-2010) eta Espainiako Diputatuen Kongresuan (2017-2017). Kataluniako Generalitatearen Presidentetzako Sailburua (2012-2015) eta bozeramailea (2010-2015) ere izan da.
* Datuak: Q11922769
* Multimedia: Francesc Homs i Molist / Q11922769